ഇക്കണോമിക് ടൈംസ് ആഗോള ബിസിനസ് ഉച്ചകോടിയെ പ്രധാനമന്ത്രി അഭിസംബോധന ചെയ്തു

ഇക്കണോമിക് ടൈംസ് ആഗോള ബിസിനസ് ഉച്ചകോടിയെ പ്രധാനമന്ത്രി ശ്രീ നരേന്ദ്ര മോദി അഭിസംബോധന ചെയ്തു. ആഗോള ബിസിനസ് ഉച്ചകോടി 2020ന്റെ പ്രമേയം ഭിന്നിച്ചുകിടക്കുന്ന ലോകത്തില്‍ സുസ്ഥിര വളര്‍ച്ച സൃഷ്ടിക്കുന്നതിനായി സഹകരിക്കുക എന്നതാണ്. ലോകത്തിന്റെ വിവിധ ഭാഗങ്ങളിലുള്ള പ്രതിനിധികളെ അഭിസംബോധന ചെയ്യവേ, സുസ്ഥിര വളര്‍ച്ചക്കായി സഹകരിക്കുന്നതിനുള്ള വീക്ഷണം ഇന്നത്തെ ദേശീയതയും ഭാവിയുടെ അടിസ്ഥാനവും ആണെന്ന് പ്രധാനമന്ത്രി പറഞ്ഞു. സൃഷ്ടിക്കായി സഹകരിക്കുക എന്നുള്ളത് പഴയതും എന്നാല്‍ പ്രസക്തവുമായ ആശയമാണെന്ന് അദ്ദേഹം കൂട്ടിച്ചേര്‍ത്തു. എല്ലാ കാലഘട്ടത്തിലും പുതിയ വെല്ലുവിളികള്‍ ഉണ്ടാവുമെന്നും അവ സൃഷ്ടിക്കായി സഹകരിക്കുന്നതിനുള്ള നമ്മുടെ ആവേശത്തെ ശക്തിപ്പെടുത്തുമെന്നും പ്രധാനമന്ത്രി വ്യക്തമാക്കി. കോവിഡ്-19 നോവല്‍ കൊറോണ വൈറസിന്റെ രൂപത്തില്‍ ഇന്ന് വലിയ വെല്ലുവിളി ലോകത്തിനുമുന്നില്‍ ഉയര്‍ന്നിരിക്കുകയാണെന്ന് അദ്ദേഹം ഓര്‍മിപ്പിച്ചു. നമുക്ക് ഒരുമിച്ച് നേരിട്ട് വിജയം കൈവരിക്കാനുമെന്നും സൃഷ്ടിക്കായി സഹകരിക്കുന്നതിനുള്ള കരുത്തിനായുള്ള ദൃഢനിശ്ചയത്തോടുകൂടി വേണം ഇതു സംഭവിക്കാനെന്നും അദ്ദേഹം കൂട്ടിച്ചേര്‍ത്തു. ഒരു വിഭാഗത്തിന്റെ പ്രവചനങ്ങള്‍ക്കനുസരിച്ചു കാര്യങ്ങള്‍ നടന്നിരുന്ന കാലം ഉണ്ടായിരുന്നു എന്നും അത്തരക്കാരുടെ അഭിപ്രായമാണ് അന്തിമമെന്നു കരുതിയിരുന്ന കാലം ഉണ്ടായിരുന്നു എന്നും പ്രധാനമന്ത്രി വ്യക്തമാക്കി. നമ്മുടെ മുന്നിലുള്ള വഴി നേരത്തെ ഉപയോഗിച്ചിരുന്ന വഴി ഉപയോഗിക്കുക എന്നതും പുതിയ വഴി നാം കണ്ടെത്തുക എന്നതും ആയിരുന്നു. നാം പുതിയ പാത സൃഷ്ടിക്കുകയും പുതിയ സമീപനവുമായി മുന്നോട്ടുപോവുകയും ജനങ്ങളുടെ പ്രതീക്ഷകള്‍ക്ക് അങ്ങേയറ്റത്തെ പ്രാധാന്യം കല്‍പിക്കുകയും ചെയ്തു, അദ്ദേഹം കൂട്ടിച്ചേര്‍ത്തു. ശരിയായ കാര്യം പറയുന്നതില്‍ തെറ്റില്ലെന്ന് ശ്രീ. മോദി ഊന്നിപ്പറഞ്ഞു. എന്നാല്‍ ശരിയായ കാര്യങ്ങള്‍ ചെയ്യുന്നവരോട് വെറുപ്പും അസ്വസ്ഥതയും വച്ചുപുലര്‍ത്തുന്ന ഒരു വിഭാഗം ഉണ്ടെന്ന് അദ്ദേഹം വ്യക്തമാക്കി. നിലനിന്നുപോരുന്ന സ്ഥിതിയില്‍ മാറ്റം സംഭവിക്കുമ്പോള്‍ അത്തരക്കാര്‍ക്ക് ബുദ്ധിമുട്ട് അനുഭവപ്പെടുക സ്വാഭാവികമാണെന്നു പ്രധാനമന്ത്രി കൂട്ടിച്ചേര്‍ത്തു. അഭയാര്‍ഥികളുടെ അവകാശങ്ങളെക്കുറിച്ച് ഉദ്‌ബോധിപ്പിക്കുന്നവര്‍ അഭയാര്‍ഥികള്‍ക്കായുള്ള സി.എ.എയെ എതിര്‍ക്കുകയാണ്. രാവും പകലും ഭരണഘടനയ്ക്കായി നിലവിളിക്കുന്നവര്‍ താല്‍ക്കാലിക സംവിധാനമായ 370 പോലുള്ളവ നീക്കം ചെയ്തതിന് ജമ്മുകശ്മീരില്‍ ഘടന ഭരണഘടന നടപ്പാക്കുന്നതിനെ എതിര്‍ക്കുകയാണ്. രാമചരിതമാനസം ഉദ്ധരിച്ചുകൊണ്ട് അദ്ദേഹം പറഞ്ഞു: ‘ചെയ്യുന്നതിലും എളുപ്പമാണു പ്രസംഗിക്കാന്‍’. രാഷ്ട്ര നിര്‍മാണവും രാഷ്ട്ര വികസനവും ഭരണവും ദൃഢനിശ്ചയം ആണെന്നും സൗകര്യത്തിനനുസരിച്ച് ചെയ്യേണ്ട ഒന്നല്ലെന്നും പ്രധാനമന്ത്രി പറഞ്ഞു. ‘ശരിയായ കാര്യം ചെയ്യാനുള്ള ദൃഢനിശ്ചയവും നിലനില്‍ക്കുന്ന കാര്യങ്ങളെ ഭേദിക്കാനുള്ള ദൃഢനിശ്ചയവും’, അദ്ദേഹം കൂട്ടിച്ചേര്‍ത്തു. പഴയ ആശയങ്ങളില്‍നിന്നു പ്രവര്‍ത്തിക്കാതിരിക്കുക എന്ന സൗകര്യത്തില്‍നിന്നു രാജ്യത്തെ എല്ലാ സംവിധാനങ്ങളെയും സ്വതന്ത്രമാക്കുന്നതിനു ഗവണ്‍മെന്റ് കൈക്കൊണ്ട നടപടികള്‍ പ്രധാനമന്ത്രി എണ്ണിപ്പറഞ്ഞു. ഡി.ബി.ടി., രേര നിയമം, ഐ.ബി.സി., മുദ്ര പദ്ധതി, പ്രതിരോധ ഉദ്യോഗസ്ഥ തലവന്‍ തസ്തിക സൃഷ്ടിക്കല്‍, പൊതു വിഭാഗത്തിലെ ദരിദ്രര്‍ക്ക് പത്തുശതമാനം സംവരണം നല്‍കല്‍ എന്നിവ അദ്ദേഹം ചൂണ്ടിക്കാട്ടി. 2014 മുതല്‍ രാജ്യം ഉത്സാഹത്തോടും ഒരുമിച്ചുള്ള പ്രവര്‍ത്തനത്തിലൂടെയും ആശയങ്ങളുടെ ചേര്‍ച്ചയിലൂടെയും രാജ്യം മുന്നോട്ടുനീങ്ങിയിട്ടുണ്ട് എന്നു പ്രധാനമന്ത്രി വ്യക്തമാക്കി.’ ഇന്ന് ലോകത്തിനാകെ ഗുണകരമായ സുസ്ഥിര വളര്‍ച്ചയുടെ മാതൃക ഇന്ത്യ സൃഷ്ടിക്കുകയാണ്. ഇരുപത്തിയൊന്നാം നൂറ്റാണ്ടിലെ ഇന്ത്യ ഏറെ കാര്യങ്ങള്‍ പഠിക്കുകയും രാജ്യത്തെ ജനങ്ങളുടെ വികസനത്തിനായി സജ്ജമാവുകയും ചെയ്തു’, അദ്ദേഹം പറഞ്ഞു. ഹൈവേകളുടെ നിര്‍മാണം, റെയില്‍പാത വൈദ്യുതീകരണത്തിന്റെ വേഗം, വിമാനത്താവളങ്ങളുടെ ശേഷിവര്‍ധന, പ്രധാന തുറമുഖങ്ങളില്‍ വര്‍ധിച്ച അളവില്‍ ചരക്കു കൈകാര്യം ചെയ്യല്‍, വന്‍കിട തുറമുഖങ്ങളില്‍ ജോലികള്‍ പൂര്‍ത്തിയാക്കാനുള്ള സമയം കുറച്ചുകൊണ്ടുവരല്‍ തുടങ്ങി കഴിഞ്ഞ ആറു വര്‍ഷത്തിനിടയില്‍ ഉണ്ടായ വളരെ പ്രകടമായ നേട്ടങ്ങള്‍ പ്രധാനമന്ത്രി നിരത്തി. സാമ്പത്തിക, സാമൂഹിക രംഗങ്ങളില്‍ രാജ്യം വലിയ മാറ്റത്തിലൂടെ കടന്നുപോവുകയാണെന്ന് ശ്രീ. മോദി പറഞ്ഞു. ആഗോള സമ്പദ്‌വ്യവസ്ഥ ദുര്‍ബലമായെങ്കിലും കഴിഞ്ഞ ഏതാനും വര്‍ഷങ്ങള്‍ക്കിടെ ആഗോള ധനകാര്യ സംവിധാനത്തിന്റെ കരുത്തുറ്റ ഭാഗമായി ഇന്ത്യ മാറിയെന്ന് അദ്ദേഹം ചൂണ്ടിക്കാട്ടി. ‘അടുത്തിടെ ഇന്ത്യ ലോകത്തിലെ ഏറ്റവും വലിയ അഞ്ചാമത്തെ സമ്പദ്‌വ്യവസ്ഥയായി ഇന്ത്യ മാറി. ആറേഴു വര്‍ഷം മുന്‍പേ നാം പതിനൊന്നാം സ്ഥാനത്തായിരുന്നു. ചുരുങ്ങിയ കാലംകൊണ്ടാണ് നാം അഞ്ചാമതായിത്തീര്‍ന്നത്’, അദ്ദേഹം പറഞ്ഞു. അഞ്ചു ലക്ഷം കോടി ഡോളര്‍ സമ്പദ്‌വ്യവസ്ഥ എന്ന ലക്ഷ്യം നേടുന്നതിനായി നാലു വ്യത്യസ്ത തലങ്ങളിലാണ് ഗവണ്‍മെന്റ് പ്രവര്‍ത്തിക്കുന്നതെന്ന് പ്രധാനമന്ത്രി വെളിപ്പെടുത്തി. ഒന്ന് സ്വകാര്യമേഖലയുമായി ബന്ധം സ്ഥാപിക്കുക രണ്ട് ആരോഗ്യകരമായ മത്സരം മൂന്ന് ആസ്തി സൃഷ്ടിക്കല്‍ നാല് പഴയകാല നിയമങ്ങള്‍ റദ്ദാക്കല്‍. അടിസ്ഥാന സൗകര്യ വികസന മേഖലയില്‍ 100 ലക്ഷം കോടി രൂപയിലേറെ നിക്ഷേപം നടത്തുന്നതിനുള്ള പദ്ധതി ഗവണ്‍മെന്റ് തയ്യാറാക്കിയിട്ടുണ്ടെന്ന് അദ്ദേഹം വെളിപ്പെടുത്തി. പൊതു-സ്വകാര്യ പങ്കാളിത്തത്തിലൂടെ ശക്തവും വികസനപരവുമായ രാഷ്ട്ര വികസനപാത തെരഞ്ഞെടുത്തിരിക്കുകയാണ് എന്നും പ്രധാനമന്ത്രി വിശദീകരിച്ചു. ‘സമ്പദ് വ്യവസ്ഥയുടെ കൂടുതല്‍ മേഖലകള്‍ സ്വകാര്യ മേഖലയ്ക്കായി ഗവണ്‍മെന്റ് തുറന്നിടുകയാണ്’, അദ്ദേഹം കൂട്ടിച്ചേര്‍ത്തു. ആരോഗ്യകരമായ മത്സരം വര്‍ധിപ്പിക്കുന്നതിനായി അഴിമതിയും സ്വജനപക്ഷപാതവും കര്‍ശനമായി നേരിടും. ലളിതവല്‍ക്കരണം, യുക്തിവല്‍ക്കരണം, സുതാര്യത എന്നിവയില്‍ ഗവണ്‍മെന്റ് ശ്രദ്ധ കേന്ദ്രീകരിക്കുന്നു എന്ന് അദ്ദേഹം പറഞ്ഞു. ഇന്ന് ലോകത്ത് കോര്‍പ്പറേറ്റ് നികുതി ഏറ്റവും കുറവുള്ള വന്‍കിട രാജ്യങ്ങളില്‍ ഒന്നാണ് ഇന്ത്യ എന്നു പ്രധാനമന്ത്രി ഓര്‍മിപ്പിച്ചു. ബിസിനസ് ചെയ്യുന്നത് എളുപ്പമായ രാജ്യങ്ങളുടെ പട്ടികയില്‍ 77 സ്ഥാനം മുകളിലേക്ക് കയറാന്‍ കേവലം അഞ്ചുവര്‍ഷംകൊണ്ട് ഇന്ത്യക്ക് സാധിച്ചു. ‘2019ല്‍ 48000 കൂടി ഡോളര്‍ പ്രത്യക്ഷ വിദേശ നിക്ഷേപം ഇന്ത്യക്ക് ലഭിച്ചു. 16 ശതമാനത്തിലേറെയായിരുന്നു വളര്‍ച്ച. അതുപോലെ കഴിഞ്ഞവര്‍ഷം 19,000 കോടി ഡോളര്‍ സ്വകാര്യ ഓഹരിയായും വെഞ്ചര്‍ മൂലധനനിക്ഷേപം ആയും രാജ്യത്തിനു ലഭിച്ചു. ഈ രംഗത്തെ വളര്‍ച്ച 53 ശതമാനത്തിലേറെയാണ്’, അദ്ദേഹം കൂട്ടിച്ചേര്‍ത്തു. ഗവണ്‍മെന്റ് ബന്ധപ്പെട്ട എല്ലാവരുമായും നിരന്തര സമ്പര്‍ക്കത്തിലാണെന്നും തുടര്‍ച്ചയായി പ്രതികരണം തേടുന്നുണ്ടെന്നും എല്ലാ തലങ്ങളിലും പ്രധാന തീരുമാനങ്ങള്‍ കൈക്കൊള്ളുന്നുണ്ടെന്നും പ്രധാനമന്ത്രി പറഞ്ഞു. രാജ്യത്തെ നിലവിലുള്ള അവസ്ഥയില്‍നിന്ന് സ്വതന്ത്രമാക്കുക വഴി ദേശീയതലത്തില്‍ മാത്രമല്ല രാജ്യാന്തരതലത്തില്‍ തന്നെ സഹകരണം സൃഷ്ടിക്കുന്നതിലേക്കു നീങ്ങുകയാണ് നാമെന്ന് അദ്ദേഹം കൂട്ടിച്ചേര്‍ത്തു. രാജ്യാന്തര സൗരോര്‍ജ സഖ്യം, ദുരന്തങ്ങളെ അതിജീവിക്കാന്‍ കഴിയുന്ന അടിസ്ഥാനസൗകര്യം വികസിപ്പിക്കുന്നതിനുള്ള സഖ്യം തുടങ്ങിയ രാജ്യാന്തര സ്ഥാപനങ്ങള്‍ യാഥാര്‍ഥ്യമാക്കുന്നതില്‍ ഇന്ത്യ വഹിച്ചിട്ടുള്ള പങ്ക് പ്രധാനമന്ത്രി ചൂണ്ടിക്കാട്ടി. 21ാം നൂറ്റാണ്ടു സാധ്യതകള്‍ നിറഞ്ഞതാണെന്ന് അദ്ദേഹം വ്യക്തമാക്കി. ‘ഈ സാധ്യതകള്‍ക്കിടയിലും ആഗോളശബ്ദത്തിന്റെ അഭാവമുണ്ട്. മാറുന്ന സാഹചര്യങ്ങളോട് എങ്ങനെയെങ്കിലും പൊരുത്തപ്പെടുകയോ വികസനത്തിനായി പുതിയ പാത ഇടുകയോ ചെയ്യുക എന്നതാണ് ലോകത്തിനു മുന്‍പില്‍ ഉള്ള ഇപ്പോഴത്തെ ചോദ്യം’, പ്രധാനമന്ത്രി പറഞ്ഞു. മാറുന്ന സാഹചര്യങ്ങള്‍ക്കു നടുവില്‍ വലിയ മാറ്റങ്ങള്‍ക്കു വിധേയമായെന്ന് അദ്ദേഹം വ്യക്തമാക്കി. രാജ്യങ്ങളില്‍നിന്ന് തുല്യ അകലം പാലിച്ചുകൊണ്ട് നിഷ്പക്ഷമായി നിന്നിരുന്ന കാലമുണ്ട്. ഇപ്പോഴും ഇന്ത്യ നിഷ്പക്ഷം തന്നെയാണ്; പക്ഷേ, തുല്യമായ സൗഹൃദത്തിലൂടെ എന്നു പ്രധാനമന്ത്രി കൂട്ടിച്ചേര്‍ത്തു. ‘അകലം പാലിച്ചു സ്വയം രക്ഷപ്പെടാനായിരുന്നു അക്കാലത്തു ശ്രമിച്ചത്. എന്നാല്‍ ഇന്നു നാം ശ്രമിക്കുന്നത് സൗസൗഹൃദം പുലര്‍ത്താനും ഒരുമിച്ചു നടക്കാനുമാണ്. ഇതാണ് ഇന്ത്യയുടെ വിദേശ നയത്തിന്റെയും ഇന്നത്തെ സാമ്പത്തിക നയത്തിന്റെയും സത്ത’, അദ്ദേഹം കൂട്ടിച്ചേര്‍ത്തു. മഹാത്മാഗാന്ധിയെ ഉദ്ധരിച്ചുകൊണ്ട് പ്രധാനമന്ത്രി അവസാനിപ്പിച്ചു: ‘ഇന്ത്യ വളരണമെന്നു ഞാന്‍ ആഗ്രഹിക്കുന്നു.അതു ലോകത്തിനു നേട്ടമാകും’. ആഗോളവല്‍ക്കരണത്തെ കുറിച്ചുള്ള ഇന്ത്യന്‍ ചിന്താഗതിയും ഭാവിക്കായി സഹകരിക്കുക എന്ന മന്ത്രവും ഈ ഉദ്ധരണിയില്‍ ഉള്‍ക്കൊണ്ടിരിക്കുന്നു എന്ന് അദ്ദേഹം ചൂണ്ടിക്കാട്ടി.